மஹாராஷ்டிரா மாநிலம் மும்பையில், நேற்று முழுவதும் கனமழை கொட்டித் தீர்த்தது. அந்த மழையின் அளவு சுமார் 300 மி.மீட்டர் என்று கணக்கிடப்பட்டுள்ளது. மேலும், இன்றும் கன மழை நீடிக்கும் என்று வானிலை ஆய்வு மையம் எச்சரிக்கைவிடுத்துள்ளது. நேற்று பெய்த கனமழையின் காரணமாக, மும்பையின் முக்கியப் பகுதிகள் மற்றும் புனே நகரம் வெள்ளத்தில் தத்தளிக்கிறது. இந்த மழையின் காரணமாக பேருந்து, ரயில், விமானப் போக்குவரத்து பெரிதும் பாதிக்கப்பட்டுள்ளது.